Persoanele fizice sau juridice care efectueaza transport public de persoane cu un autoturism fara a avea autorizatie de transport in regim de taxi emisa de autoritatea administratiei publice pot fi amendate cu sume intre 1.000 si 5.000 de lei, conform unui proiect de lege adoptat de Guvern, citat de Mediafax.

Guvernul a adoptat marti si a transmis spre aprobare Parlamentului un proiect pentru completarea Legii nr. 38/2003 privind transportul in regim de taxi si in regim de inchiriere, care stabileste sanctionarea persoanelor fizice sau juridice care efectueaza activitati neautorizate de transport rutier de persoane prin utilizarea autoturismelor. Proiectul de lege a fost elaborat si pus in dezbatere de Ministerul Transporturile in luna iulie.